|  |  |
| --- | --- |
| Številka: | 110-18/2022-6218-1 |
| Datum: | 30. 08. 2022 |

Na podlagi prvega odstavka 25. člena Zakona o delovnih razmerjih (Uradni list RS, št. 21/13, 78/13 – popr., 47/15 – ZZSDT, 33/16 – PZ-F, 52/16, 15/17 – odl. US, 22/19 – ZPosS, 81/19, 203/20 – ZIUPOPDVE, 119/21 – ZČmIS-A, 202/21 – odl. US, 15/22 in 54/22 – ZUPŠ-1, v nadaljevanju ZDR-1) in sedmega odstavka 57. člena Zakona o javnih uslužbencih (Uradni list RS, št. 63/07 – uradno prečiščeno besedilo, 65/08, 69/08 – ZTFI-A, 69/08 – ZZavar-E, 40/12 – ZUJF, 158/20 – ZIntPK-C, 203/20 – ZIUPOPDVE, 202/21 – odl. US in 3/22 – ZDeb, v nadaljevanju ZJU) RS, Upravna enota Kranj objavlja prosto delovno mesto:

**ADMINISTRATOR V v Službi za skupne zadeve (šifra DM 283)**

Kandidati, ki se bodo prijavili na prosto delovno mesto, morajo izpolnjevati naslednje pogoje:

* končano srednje tehniško in drugo strokovno izobraževanje/srednja strokovna izobrazba ali srednje splošno izobraževanje/srednja splošna izobrazba.

Delovne naloge:

* izvajanje nalog pisarniškega poslovanja;
* evidentiranje in odprava dokumentarnega gradiva;
* posredovanje informacij in dokumentov uporabnikom;
* sodelovanje z Arhivom RS pri odbiranju in izločanju arhivskega gradiva;
* skrb za redno vzdrževanje in servisiranje službenih vozil ter vodenje vseh predpisanih evidenc;
* opravljanje drugih nalog podobne zahtevnosti po odredbi vodje službe;
* sodelovanje pri materialnem in finančnem poslovanju.

Prednost pri izbiri bodo imeli kandidati:

* izkušnje z arhiviranjem oz. razvrščanjem zadev po klasifikaciji oz. vrstnem redu;
* izkušnje na področju skrbi za službeno vozilo;
* izkušnje pri nudenju IKT podpore.

Prijava mora vsebovati najmanj:

* pisno izjavo kandidata o izpolnjevanju pogojev glede zahtevane stopnje izobrazbe, iz katere mora biti razvidna stopnja in smer izobrazbe, datum (dan, mesec in leto) zaključka izobraževanja ter ustanova, na kateri je bila izobrazba pridobljena);
* pisno izjavo, da za namen postopka izbire kandidata dovoljuje Upravni enoti Kranj pridobitev podatkov iz uradnih evidenc;
* izjavo kandidata, da je seznanjen in dovoljuje, da bo Upravna enota Kranj podatke, ki jih je kandidat navedel v prijavi za prosto delovno mesto, obdelovala za namen izvedbe postopka izbire kandidata.

Z izbranim kandidatom bo sklenjeno delovno razmerje za nedoločen čas, s polnim delovnim časom in dvomesečnim poskusnim delom. Izbrani kandidat bo delo opravljal v prostorih Upravne enote Kranj, Slovenski trg 1, 4000 Kranj.

Kandidati vložijo prijavo na priloženem obrazcu »VLOGA ZA ZAPOSLITEV« v pisni obliki, skupaj z izpolnjeno izjavo o izpolnjevanju pogojev, ki jo pošljejo v zaprti ovojnici z označbo »za objavo prostega delovnega mesta – administrator V, v Službi za skupne zadeve (šifra DM 283), št. 110-18/2022« na naslov: Upravna enota Kranj, Slovenski trg 1, 4000 Kranj, in sicer v roku 3 dni po objavi na spletnem portalu GOV.SI v zbirki delovnih mest (<https://www.gov.si/zbirke/delovna-mesta/>) in Zavodu Republike Slovenije za zaposlovanje. Za pisno obliko prijave se šteje tudi elektronska oblika, poslana na elektronski naslov: [ue.kranj@gov.si](mailto:ue.kranj@gov.si), pri čemer veljavnost prijave ni pogojena z elektronskim podpisom.

Informacije o prostem delovnem mestu posreduje Mojca Maier, telefon: 04 20 15 714.

V besedilu objave prostega delovnega mesta uporabljeni izrazi, zapisani v moški slovnični obliki, so uporabljeni kot nevtralni za ženske in moške.

|  |  |  |
| --- | --- | --- |
|  |  |  |
|  | Dr. Metka Knific Zaletelj |
|  | načelnica |
|  |  |